CELEX: C2006/108/41
Language: da
Date: 2006-05-06 00:00:00
Title: Sag T-46/05: Sag anlagt den  3. februar 2005  — Kommissionen mod Environmental Management Consultants Ltd

6.5.2006   
            
            
               DA
            
            
               Den Europæiske Unions Tidende
            
            
               C 108/22
            
         Sag anlagt den 3. februar 2005 — Kommissionen mod Environmental Management Consultants Ltd
   (Sag T-46/05)
   (2006/C 108/41)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved D. Triantafyllou, bistået af advokat N. Korogiannakis)
   
      Sagsøgt: Environmental Management Consultants Ltd (Nikosia, Cypern)
   Sagsøgerens påstande
   
               —
            
            
               Sagsøgte tilpligtes at betale 44 056,81 EUR, som består af hovedstol på 31 965,28 EUR og morarenter på 12 091,53 EUR fra den dag, debetnotaen forfaldt indtil den 31. januar 2005.
            
         
               —
            
            
               Sagsøgte tilpligtes at betale 9,62 EUR i renter dagligt fra den 1. februar 2005 indtil gældens fulde indfrielse.
            
         
               —
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter
   Det Europæiske Fællesskab ved Kommissionen og sagsøgte indgik en aftale, som falder ind under anvendelsesområdet for bestemmelserne i det særlige program for tredjelande og internationale organisationer. Aftalen vedrørte nærmere bestemt gennemførelsen af et projekt med titlen »påvisning af en lukket procedure i plettering og metallets kemi«, som skulle gennemføres inden for 30 måneder fra den 1. november 1998. I henhold til aftalen forpligtede Kommissionen sig til at støtte projektets gennemførelse økonomisk med 50 % af de støtteberettigede omkostninger og 100 % af de øvrige omkostninger indtil 538 800 EUR.
   I maj 1999 gik selskabet, der stod for koordinering af arbejdet, fallit og afbrød gennemførelsen af projektet, som var blevet påbegyndt den 5. februar 1999. Det var ikke muligt at finde en anden koordinator på trods af de anstrengelser, som konsortiets øvrige medlemmer udfoldede. Som følge heraf besluttede Kommissionen at ophæve aftalen efter at have konstateret, at konsortiets øvrige medlemmer ikke kunne udføre projektet. Kommissionen meddelte sagsøgte denne afgørelse ved skrivelse af 16. juni 2000 og anmodede sagsøgte om at fremlægge en opgørelse over udgifterne og en teknisk rapport om det arbejde, der var blevet gennemført fra februar til maj 1999.
   Sagsøgte fremlagde en opgørelse over udgifter for perioden 1.11.1998-30.4.2000, men Kommissionen besluttede at foretage en vurdering af omkostningerne alene for perioden februar-maj 1999, som anses for programmets reelle varighed, og at medregne udgifterne til udstyr. På grundlag af denne beregning accepterede Kommissionen udgifter på 23 404,72 EUR og ønsker med sit søgsmål tilbagebetaling af 31 965,28 EUR, som udgør resten af det forskud, den havde udbetalt til sagsøgte, samt betaling af renter af dette beløb, jf. bestemmelserne herom.